**Richard Møller Nielsen** (19. elokuuta 1937 Odense, Tanska – 13. helmikuuta 2014) oli tanskalainen jalkapallovalmentaja, jonka suurin saavutus oli vuoden 1992 EM-kisojen voitto kotimaansa Tanskan jalkapallomaajoukkueen valmentajana. Møller Nielsen ei saanut tunnustusta EM-kisojen voitosta Tanskassa ennen kuin vasta vuonna 2014 kuolemansa jälkeen. Silloin hänet nimettiin tanskalaisen jalkapallon kunniagalleriaan. Kuitenkin englantilainen World Soccer -lehti valitsi Richard Møller Nielsenin vuoden valmentajaksi voittovuonna 1992. Nielsenin arvoa on nostanut suursuosion saavuttanut Sommeren ‘92 -elokuva. Yle on esittänyt elokuvaa nimellä Kesä '92. Se kertoo Tanskan Euroopan mestaruudesta.

Møller Nielsen pelasi Tanskan pääsarjassa 150 ottelua Odense BK:n riveissä. Tanskan maajoukkueessakin hän esiintyi kaksi kertaa, mutta loukkaantuminen lopetti peliuran.

Kaiken kaikkiaan *Ricardo* valmensi Tanskan maajoukkuetta vuosina 1990–1996. Heinäkuussa 1996 Møller Nielsen siirtyi Suomen jalkapallomaajoukkueen päävalmentajaksi, ja vaikka arvokisapaikka jäi hänenkin kaudellaan haaveeksi, otti Suomi pitkän harppauksen lähemmäs suurkisoja.

Vuonna 1999 Møller Nielsen jätti Suomen maajoukkueen, ja hän valmensi sittemmin Israelin maajoukkuetta sekä tanskalaista divisioonajoukkuetta Kolding FC:tä.

Richard Møller Nielsen kuoli aivokasvaimeen.

Saavutukset
-----------

* Tanskan mestaruus (2): 1977, 1982
* Tanskan cup: 1983
* Euroopan mestaruus: 1992
* Maailman vuoden jalkapallovalmentaja 1992
* FIFA Confederations Cupin voitto: 1995
* Captain's Ball 2012

Lähteet
-------

1. ↑  Richard Møller Nielsen er død *billedbladet.dk*.  13.2.2014. Billed Bladet. Viitattu 13.2.2014. (tanskaksi)
2. ↑  Tanska teki vuonna 1992 yhden kaikkien aikojen urheiluihmeistä.
3. ↑  Suomen jalkapallomaajoukkueen ex-luotsi Richard Möller Nielsen on kuollut *hs.fi*.  13.2.2014. Helsingin Sanomat. Viitattu 13.2.2014.

Aiheesta muualla
----------------

* Möller Nielsenin muistokirjoitus Helsingin Sanomissa

  


|  |  |  |
| --- | --- | --- |
| Edeltäjä:**Tommy Troelsen** | **Tanskan U21-maajoukkueen päävalmentaja**1980–1989 | Seuraaja:**Viggo Jensen** |

|  |  |  |
| --- | --- | --- |
| Edeltäjä:**Sepp Piontek** | **Tanskan maajoukkueen päävalmentaja**1990–1996 | Seuraaja:**Bo Johansson** |

|  |  |  |
| --- | --- | --- |
| Edeltäjä:**Schlomo Scharf** | **Israelin maajoukkueen päävalmentaja**2000–2001 | Seuraaja:**Avram Grant** |

Jalkapallon Euroopan-mestaruuden voittaneet valmentajat
*1960*  Gavril Katchalin | *1964*  José Villalonga | *1968* Italia Ferruccio Valcareggi | *1972* Saksa Helmut Schön | *1976* Tšekkoslovakia Václav Ježek | *1980* Saksa Jupp Derwall | *1984* Ranska Michel Hidalgo | *1988* Alankomaat Rinus Michels | *1992* Tanska Richard Møller Nielsen | *1996* Saksa Berti Vogts | *2000* Ranska Roger Lemerre | *2004* Kreikka Otto Rehhagel | *2008* Espanja Luis Aragonés | *2012* Espanja Vicente del Bosque | *2016* Portugali Fernando Santos | *2020* Italia Roberto Mancini

SuomiSuomen jalkapallomaajoukkueen päävalmentajat
Öhman (1922) • Fabra (1936–37) • Obitz (1939) • Mårtensson (1945) • Tammisalo (1946) • Lehtonen (1947–55, 1959–61) • Weinreich (1955–58) • Laaksonen (1962–74) • Kosma (1974–75) • Rytkönen (1975–78) • Malm (1979–81) • Kuusela (1982–87) • Vakkila (1988–92) • Lindholm (1992–94) • Ikäläinen (1994–96) • Møller Nielsen (1996–99) • Muurinen (2000–05) • Heliskoski (2005–06) • Hodgson (2006–07) • Baxter (2008–10) • Huttunen (2010) • Kanerva (2011) • Paatelainen (2011–15) • Kanerva (2015) • Backe (2016) • Kanerva (2016–)



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |